24.2.2022
Επίσημη Εφημερίδα της Ευρωπαϊκής Ένωσης
EL
L 45/1457 ΕΠΙΤΡΟΠΗ ΔΟΚΙΜΑΣΤΙΚΆ ΣΧΈΔΙΑ
ΚΕΦΑΛΑΙΟ PP 07 — ΕΠΕΝΔΥΣΗ ΣΤΟ ΑΝΘΡΩΠΙΝΟ ΔΥΝΑΜΙΚΟ, ΣΤΗΝ ΚΟΙΝΩΝΙΚΗ ΣΥΝΟΧΗ ΚΑΙ ΣΤΙΣ ΑΞΙΕΣ (συνέχεια) PP 07 21
(συνέχεια)
PP 07 21 02
(συνέχεια) Σύμφωνα με έρευνες, το Twitter, το YouTube, το Facebook και άλλα σημαντικά μέσα κοινωνικής δικτύωσης δίνουν σημαντική ώθηση στο διεθνές δίκτυο παραπληροφόρησης (Smith και Graham 2019).
Δεδομένου ότι εκμεταλλεύονται τον φόβο και το χάος, διαδίδουν ψευδείς ειδήσεις και παρερμηνεύουν τα δεδομένα, οι παράγοντες αυτοί είναι ισχυρότεροι από ποτέ (Fernández-Luque και Bau 2015).
Ωστόσο, τα μέσα κοινωνικής δικτύωσης αποτελούν όχι μόνο νέα εργαλειοθήκη για τη διάδοση της παραπληροφόρησης, αλλά και σημαντικό όπλο για την καταπολέμησή της.
Πρόσφατες έρευνες καταδεικνύουν τον σημαντικό ρόλο των αφηγημάτων στην πλαισίωση των γεγονότων και των πληροφοριών σε μια δέσμη που μπορεί εύκολα να μεταδοθεί σε ολόκληρη την κοινωνία, και τον τρόπο με τον οποίον η μελέτη των αφηγημάτων μπορεί να μας βοηθήσει να κατανοήσουμε καλύτερα πώς διαδίδονται οι ιδέες στα μέσα κοινωνικής δικτύωσης και γιατί ορισμένες ιδέες υπερισχύουν άλλων.
Η χρήση αυτής της μεθοδολογίας για την κατανόηση της ροής πληροφοριών κατά τη διάρκεια της έξαρσης της νόσου COVID-19 θα μπορούσε να είναι ζωτικής σημασίας για την εξεύρεση διαφορετικών τρόπων ενημέρωσης της κοινωνίας και την πρόληψη της παραπληροφόρησης και της εσφαλμένης πληροφόρησης.
Το δοκιμαστικό σχέδιο θα δημιουργήσει ένα Ευρωπαϊκό Παρατηρητήριο για τη Διάδοση Αφηγημάτων, το οποίο θα παρακολουθεί και θα αναλύει πώς δημιουργούνται και διαδίδονται νέα αφηγήματα στο πλαίσιο του ευρωπαϊκού δημόσιου διαλόγου, θα αποκρυπτογραφεί τις συναισθηματικές αξίες που καθοδηγούν τα επιτυχημένα αφηγήματα, θα χαρτογραφήσει πηγές και βασικούς παράγοντες που δραστηριοποιούνται στη διάδοση των αφηγημάτων αυτών και θα εκπονήσει συστάσεις για αποτελεσματική επικοινωνία και πολιτική.
Βασιζόμενο στο έργο που αναπτύχθηκε για τη χρηματοδοτούμενη από την Επιτροπή μελέτη σχετικά με «Μηχανισμούς που διαμορφώνουν τα μέσα κοινωνικής δικτύωσης και τον αντίκτυπό τους στην κοινωνία», καθώς και στο σχέδιο που αναπτύχθηκε από τη Re-Imagine Europa και το Κέντρο Ερευνών Συστημικού Κινδύνου του Πανεπιστημίου της Βαρσοβίας, το Παρατηρητήριο θα εντοπίσει τα επικρατέστερα αφηγήματα, συνδυάζοντας την Επεξεργασία Φυσικής Γλώσσας με πιο παραδοσιακές μεθόδους ποιοτικής αφηγηματολογίας.
Χρησιμοποιώντας προηγμένους αλγόριθμους και αναλύοντας τα πλέον ποιοτικά αντιπροσωπευτικά παραδείγματα, θα εντοπίσει τα επικρατέστερα αφηγηματικά μοτίβα και θα απαντήσει σε ερωτήματα όπως: «Πώς επηρεάζει η συνεχιζόμενη κρίση τα επικρατέστερα μοντέλα, τις μεταφορές και τα αφηγήματα που διαμορφώνουν την αντίληψή μας της ταυτότητας και της κοινότητας;», «Κινδυνεύουν οι ευρωπαϊκές αξίες σε ένα οικοσύστημα πληροφοριών που πολώνεται και οπλοποιείται ολοένα και περισσότερο;», «Πώς χειραγωγούν οι εξωτερικοί παράγοντες τον ευρωπαϊκό δημόσιο λόγο για να σπείρουν διχόνοια και να κατακερματίσουν την κοινωνία;», «Ποιες αξίες και ποια αφηγήματα μας ενώνουν και μας χωρίζουν;» και «Πώς διαμορφώνουν τα διαφορετικά συστήματα αξιών και οι εμπειρίες μας την ανάπτυξη μιας ευρωπαϊκής ταυτότητας;».
Όπως είχε δηλώσει ο Ludwig Wittgenstein: «Ο κόσμος που βλέπουμε ορίζεται και αποκτά νόημα από τις λέξεις που επιλέγουμε.
Εν ολίγοις, ο κόσμος είναι όπως τον πλάθουμε».
Το Παρατηρητήριο θα συντονίζεται με υφιστάμενα ευρωπαϊκά σχέδια και υποδομές, μεταξύ άλλων με το Ευρωπαϊκό Παρατηρητήριο Ψηφιακών Μέσων Ενημέρωσης (EDMO) και την υποδομή SoBigData++, ώστε να διασφαλιστεί ότι δεν θα υπάρξει αλληλεπικάλυψη των προσπαθειών και ότι θα διατεθούν πόροι για τη στήριξη του εξεταστικού και ερευνητικού έργου και για την αξιοποίηση των υποδομών και της τεχνικής υποστήριξης που διατίθενται.
Το σχέδιο θα στηρίξει δράσεις σε εθνικό και πολυεθνικό επίπεδο με επίκεντρο τον εντοπισμό και την ανάλυση εκστρατειών παραπληροφόρησης που συνδέονται με την COVID-19.
Τα αποτελέσματα του δοκιμαστικού σχεδίου θα διατίθενται σε άλλα ευρωπαϊκά και εθνικά σχέδια, θα εξασφαλίζεται δε η ανταλλαγή βέλτιστων πρακτικών και συστάσεων για αποτελεσματική επικοινωνία.
PP 07 21 04
Δοκιμαστικό σχέδιο — Μελέτη της μοναξιάς με έμφαση στην ψυχική υγεία Αριθμητικά δεδομένα (Διαχωριζόμενες πιστώσεις) Πιστώσεις 2022 Αναλήψεις υποχρεώσεων
p.m.
Πιστώσεις 2021
Πληρωμές
350 000
Αναλήψεις υποχρεώσεων
1 000 000
Εκτέλεση 2020 Πληρωμές
250 000
Αναλήψεις υποχρεώσεων
Πληρωμές